Arma tocită a BNR nu reușește să taie creșterea prețurilor. De unde vin problemele. „România continuă să aibă cele mai mari prețuri la energie”
Creditele nu se ieftinesc. Banca Națională a României a decis vineri, 14 februarie, să mențină dobânda-cheie la 6,5% pe an. În același timp, inflația rămâne la un nivel ridicat, care, spre deosebire de anii precedenți, nu va mai fi acoperit de creșterile salariale, după cum arată economia țării. Prețurile la energie, printre cele mai mari din Europa, continuă să împingă și celelalte prețuri în sus.